PATVIRTINTA

Klaipėdos miesto savivaldybės tarybos

2013 m. vasario 28 d. sprendimu nr. T2-33

(Klaipėdos miesto savivaldybės tarybos

2013 m. lapkričio 28 d. sprendimo

nr. T2-279 redakcija)

**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |
| --- | --- |
| **Biudžetiniai metai** | 2013-ieji metai |
| **Asignavimų valdytojai, kodai** | Savivaldybės administracija,1Urbanistinės plėtros departamentas, 4 Investicijų ir ekonomikos departamentas, 5 |
| **Programos pavadinimas** | Savivaldybės valdymo programa | Kodas | **03** |
| **Programos parengimo argumentai** | Programa orientuota į savivaldybės institucijų funkcionavimo užtikrinimą, administracinių paslaugų teikimą ir tobulinimą, savivaldybės veiklos viešumo užtikrinimą, reprezentacinių priemonių vykdymą.Programoje numatyti siekiai gerinti gyventojų aptarnavimą, formuoti teigiamą savivaldybės institucijų įvaizdį |
| **Ilgalaikis prioritetas (pagal KSP)** | Miesto konkurencingumo didinimas | Kodas | III |
| **Šia programa įgyvendinamas įstaigos tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | Kodas | **01** |
| Tikslo įgyvendinimo aprašymas:**01 uždavinys.** **Organizuoti savivaldybės veiklos bendrųjų funkcijų vykdymą.***Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartį, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos. *Savivaldybės tarybos ir Savivaldybės tarybos sekretoriato finansinio, ūkinio bei materialinio aptarnavimo užtikrinimas.* Vadovaudamasi Vietos savivaldos įstatymu Savivaldybės administracija turi užtikrinti atstovaujamosios institucijos – savivaldybės tarybos bei ją aptarnaujančio Savivaldybės tarybos sekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos sekretoriato išlaikymo išlaidas sudaro savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.*Mero reprezentacinių priemonių vykdymas (Mero fondo naudojimas).* Vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje, kaip Klaipėdos miesto, gali sudaryti iki dviejų Lietuvos statistikos departamento paskutiniojo paskelbto Lietuvos ūkio vidutinio mėnesinio darbo užmokesčio dydžių sumą.*Dalyvavimas tarptautinių ir vietinių organizacijų veikloje (Lietuvos savivaldybių asociacija, Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, World Health Organization – WHO, Kommunnes Internasjonale Miljøorganisasjon – KIMO).* Siekdama, kad savivaldybės interesai būtų atstovaujami šalies ir tarptautiniu mastu, norėdama pritraukti kruizinius laivus, plėtoti tarptautinius renginius, stiprinti rinkodaros veiklą, bendradarbiauti su kitais Europos miestais įvairiose srityse, savivaldybė yra įstojusi į vietines ir tarptautines organizacijas.*Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių bei kitų išlaidų, susijusių su paskolų aptarnavimu, mokėjimas. Savivaldybės skolinimosi poreikis planuojamas ir finansuojamas laikantis teisės aktuose nustatytų savivaldybių skolinimosi limitų. Lėšų poreikis paskolų grąžinimo ir aptarnavimo išlaidoms suplanuotas pagal pasirašytas paskolų sutartis bei įvertinus numatomą papildomą skolinimąsi 2013–2015 metų laikotarpiu. *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*. Įgyvendinant šią priemonę, planuojama vykdyti nekilnojamojo turto registracijos procedūras, inžinerinių tinklų ir gatvių teisinę registraciją. Klaipėdos miesto savivaldybės taryba 2007 m. spalio 31 d. yra priėmusi sprendimą Nr. T2-356, kuriuo Savivaldybės administracijos direktoriui yra pavesta organizuoti vandentiekio, buitinių nuotekų, aukštų parametrų įvadinių šilumos trasų, žemų parametrų termofikacinio vandens trasų matavimus, jų rinkos vertės nustatymą ir teisinę registraciją ir siūlyti akcininkams didinti bendrovių įstatinį kapitalą papildomais turtiniais įnašais. Siekiant tinkamai valdyti savivaldybės turtą bei išsaugoti turto esamą būklę, bus organizuojami vieši turto nuomos konkursai, tačiau neišnuomojus patalpų reikia užtikrinti neišnuomoto savivaldybės turto apsaugą bei eksploatacinių išlaidų apmokėjimą. Taip pat planuojama apmokėti už pastato bendro naudojimo objektų, kuriuose yra savivaldybei priklausančios patalpos, remonto darbų atlikimą.Privatizuojant butus ir palėpes Savivaldybės administracijai reikia atlikti butų ir palėpių turto vertinimą. Pagal Lietuvos Respublikos Vyriausybės nutarimu patvirtintą Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašą, savivaldybė turi mokėti už savivaldybės arba savivaldybės kontroliuojamos įmonės išperkamų geriamojo vandens tiekimo ir nuotekų tvarkymo infrastruktūros objektų turto vertinimą. Privatizuojant savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, informaciniai dokumentai, organizuojama objektų reklama, pasirašomi privatizavimo sandoriai, kontroliuojamas jų vykdymas. 2013 m. planuojama privatizuoti 9 objektus ir surinkti į Savivaldybės privatizavimo fondą 629 tūkst. Lt.Taip pat programoje numatytos lėšos savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti.Siekiant efektyviai naudoti ir valdyti turtą 2013 m. planuojama pasamdyti ekspertus, kurie parengtų Turto valdymo strategiją. Klaipėdos miesto savivaldybės tarybos 2012 m. sausio 26 d. sprendimu Nr. T2-9 patvirtinta Viešosios tvarkos užtikrinimo ir teisės aktų pažeidimų prevencijos 2012–2014 metų programa. Programos įgyvendinimas yra susijęs su papildomai numatomų priimti darbuotojų darbo vietų įrengimu, automobilių išlaikymu, administracinių teisės pažeidimų valdymo sistemos įdiegimu ir eksploatavimu, naudojimusi „Regitros“, Registrų centro, Gyventojų registro tarnybos informacinėmis duomenų bazėmis, integruotos stebėjimo sistemos viešosiose vietose eksploatavimu.**02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.** Savivaldybės administracija siekia tobulinti vidaus administravimą, gerinti administracinių ir viešųjų paslaugų teikimo kokybę, informacinių sistemų bei elektroninių paslaugų spektrą ir sudaryti sąlygas miestiečiams aktyviau dalyvauti miesto valdymo procese.Įgyvendinus ES finansuojamą projektą „*Klaipėdos miesto savivaldybės paslaugų, teikiamų vieno langelio principu, tobulinimas“*, bus išplėtotas elektroniniu būdu teikiamų viešųjų paslaugų spektras.Siekiant optimizuoti veiklos valdymo ir finansinių išteklių valdymo procesus, įgyvendinamas projektas *„Klaipėdos miesto savivaldybės administracijos darbo organizavimo gerinimas tobulinant organizacinę struktūrą, finansinių išteklių ir veiklos valdymo procesus“.* Vykdant šį projektą peržiūrėta ir atnaujinta Savivaldybės administracijos organizacinė struktūra, strateginio planavimo, finansų valdymo ir apskaitos procedūros. 2013 m. planuojama įdiegti 2 informacines sistemas, skirtas strateginio planavimo ir finansų valdymo procesams automatizuoti. Numatoma, kad dėl optimizuotų veiklos procesų bus įmanoma efektyvi nuolatinė savivaldybės veiklos procesų ir rezultatų stebėsena, padidės atliekamų operacijų greitis, sumažės klaidų ir informacijos dubliavimo tikimybė.**03 uždavinys.** **Tobulinti savivaldybės administracinių paslaugų teikimą, taikant pažangius vadybos principus.** Įgyvendinant projektą „*Klaipėdos miesto strateginio plėtros plano 2013–2020 m. parengimas“*, 2012 m. buvo atlikta baseinų poreikio ir išdėstymo studija su bandomojo projekto koncepcija. 2013 m. pirmąjį pusmetį bus baigtas rengti ir savivaldybės tarybos patvirtintas Klaipėdos miesto 2013–2020 m. strateginis plėtros planas, suformuoti šio plano vertinimo rodikliai bei įgyvendinimo priežiūros metodika. Strateginis plėtros planas bus išleistas 600 egz. tiražu.**04 uždavinys. Gerinti gyventojų aptarnavimo ir darbuotojų darbo sąlygas Savivaldybės administracijoje.** Klaipėdos miesto savivaldybė yra gavusi finansavimą iš Lietuvos, Lenkijos ir Kaliningrado bendradarbiavimo abipus sienos programos projektui „Civilinės metrikacijos paslaugų gerinimas Lietuvos ir Rusijos Federacijos pasienio savivaldos institucijų gyventojams“ įgyvendinti. 2013 m. pagal šį projektą bus remontuojamos pastato, kuriame veikia Civilinės metrikacijos skyrius, patalpos bei pagerinta materialinė bazė – nupirkta 10 kompiuterių, daugiafunkcis įrenginys bei garso įranga.Savivaldybei priklausančio pastato Liepų g. 7 patalpas šiuo metu naudoja BĮ Mažosios Lietuvos istorijos muziejus. Numatyta, kad šios įstaigos darbuotojai persikels į naujai įrengtas patalpas pastate Didžioji Vandens g. 4, kurios bus suremontuotos 2013 m. Siekiant panaudoti patalpas pastate Liepų g. 7 kitoms savivaldybės reikmėms, bus atliekamas patalpų paprastasis remontas, perkami baldai, kompiuterinė ir biuro technika.Atsiradus finansavimo galimybei planuojama atlikti Kapinių priežiūros poskyrio administracinio pastato (Toleikių k., Klaipėdos r. sav.) einamojo remonto darbus |
| **01 tikslo rezultatų vertinimo rodikliai** |
| Rodiklio pavadinimas, mato vnt. | Savivaldybės padalinys, atsakingas už rodiklio reikšmių pateikimą | Rodiklio reikšmė, metai |
| 2012 faktas | 2013 | 2014 | 2015 |
| Teisiškai neįregistruoto turto skaičius nuo viso turto skaičiaus, proc. | Turto skyrius | 23,5 | 19,6 | 17,1 | 16 |
| Teisiškai įregistruotų gatvių skaičius nuo faktiškai esančio gatvių skaičiaus, proc. | Turto skyrius | 42 | 56 | 70 | 84 |
| Nenaudojamo veikloje nekilnojamojo turto dalis, palyginti su visu savivaldybės nekilnojamuoju turtu, proc. (skaičiuojama pagal nekilnojamojo turto objektus) | Turto skyrius | n. d. | 0,66 | 0,5 | 0,35 |
| Savivaldybės kontroliuojamų įmonių rentabilumas (proc.) | Turto skyrius | 50 | 70 | 100 | 100 |
| Savivaldybės administracijos darbuotojų kaita, proc. | Personalo skyrius | 10 | 10 | 10 | 10 |
| Numatomas programos įgyvendinimo rezultatas:Įgyvendinus šią programą, savivaldybės institucijoms bus sudarytos sąlygos atlikti įstatymų priskirtas funkcijas, gerinti administracinių gebėjimų bei viešųjų paslaugų teikimo kokybę |
| Galimi programos vykdymo ir finansavimo variantai:Klaipėdos miesto savivaldybės biudžetas, Savivaldybės privatizavimo fondas, valstybės biudžetas, Europos Sąjungos paramos lėšos |
| **Klaipėdos miesto 2013–2020 metų strateginio plėtros plano dalys, susijusios su vykdoma programa:**3.4.1 uždavinys. Didinti viešųjų paslaugų efektyvumą.3.4.2 uždavinys. Skatinti bendruomenės dalyvavimą priimant sprendimus.3.4.3 uždavinys. Tobulinti Savivaldybės administracijos veiklos valdymą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos valstybės tarnybos įstatymas, Lietuvos Respublikos viešųjų įstaigų įstatymas, Lietuvos Respublikos biudžetinių įstaigų įstatymas, Lietuvos Respublikos civilinis kodeksas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimo įstatymas, Lietuvos Respublikos akcinių bendrovių įstatymas, Lietuvos Respublikos valstybės ir savivaldybių įmonių įstatymas, Lietuvos Respublikos valstybės ir savivaldybių turto privatizavimo įstatymas, Klaipėdos miesto 2013–2020 m. strateginis plėtros planas |

———————————————————